
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 21 D. NUTARIMO NR. O3E-468 „DĖL ELEKTROS ENERGETIKOS ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2020 m. gruodžio 31 d. Nr. O3E-1568
Vilnius

Vadovaudamasi Lietuvos Respublikos elektros energetikos įstatymo 9 straipsnio 3 dalies 11 punktu, 68 straipsnio 9 ir 11 dalimis bei atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Rinkos plėtros ir stebėsenos skyriaus 2020 m. gruodžio 23 d. pažymą Nr. O5E-1400 „Dėl Investicijų projektų papildomų reguliacinių paskatų ir rizikų vertinimo metodikos patvirtinimo“, Taryba nutaria:
Pakeisti Elektros energetikos įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 21 d. nutarimu Nr. O3E-468 „Dėl Elektros energetikos įmonių apskaitos atskyrimo ir sąnaudų paskirstymo reikalavimų aprašo patvirtinimo“:
. Pakeisti 13.5.3 papunktį ir jį išdėstyti taip:
„. nebaigtos statybos vertę, nenaudojamų, likviduotų, nurašytų, laikinai nenaudojamų (užkonservuotų), esančių atsargose turto vienetų vertę, išskyrus:
. nebaigtos statybos vertę, patvirtintą Investicijų projektų papildomų reguliacinių paskatų ir rizikų vertinimo metodikos nustatyta tvarka;
. nebaigtos statybos strategiškai svarbių investicijų, padedančių siekti nacionalinės ir Europinės energetikos politikos tikslų, dėl kurių buvo priimti sprendimai taikyti paskatas koreguojant kainų ir (ar) pajamų viršutines ribas iki tol kol turtas perduotas eksploatuoti, vertę;
. išnuomoto turto, kuris, nevykdant nereguliuojamos veiklos, visa apimtimi būtų naudojamas elektros energetikos įmonės reguliuojamoje veikloje, vertę“.
. Papildyti 491 punktu ir jį išdėstyti taip:
„. Jei pagal Tarybos patvirtintą Investicijų projektų papildomų reguliacinių paskatų ir rizikų vertinimo metodiką priimtuose Tarybos sprendimuose (nutarimuose) numatyti kitokie apskaitos atskyrimo ir sąnaudų paskirstymo reikalavimai, nei Apraše, elektros energetikos įmonė, vykdydama apskaitos atskyrimą ir sąnaudų paskirstymą, turi vadovautis pagal Tarybos patvirtintą Investicijų projektų papildomų reguliacinių paskatų ir rizikų vertinimo metodiką priimtuose Tarybos sprendimuose (nutarimuose) numatytais apskaitos atskyrimo ir sąnaudų paskirstymo reikalavimais (ta apimtimi, kuria Tarybos sprendimai (nutarimai) numato kitokius apskaitos atskyrimo ir sąnaudų paskirstymo reikalavimus).“

